CELEX: 52014PC0054
Language: hu
Date: 2014-01-29
Title: Javaslat A TANÁCS VÉGREHAJTÁSI HATÁROZATA Portugália aktualizált makrogazdasági kiigazítási programjának jóváhagyásáról

|
			
		
		
		52014PC0054
		
			Javaslat A TANÁCS VÉGREHAJTÁSI HATÁROZATA Portugália aktualizált makrogazdasági kiigazítási programjának jóváhagyásáról /* COM/2014/054 final - 2014/0027 (NLE) */
			
				
		
		
			
			   	INDOKOLÁS
2011. május 17-én
a Tanács Portugália kérésére az országnak nyújtandó pénzügyi támogatásról
döntött (2011/344/EU tanácsi végrehajtási határozat), amelynek célja a bizalom
visszaállítására, a gazdaság fenntartható növekedéséhez való visszatérés
lehetővé tételére, valamint Portugália, az euroövezet és az EU pénzügyi
stabilitásának megőrzésére irányuló szigorú gazdasági reformprogramhoz
való hozzájárulás. 
A 2011/344/EU határozat 3. cikkének (10)
bekezdésével összhangban a Bizottság a Nemzetközi Valutaalappal (IMF) együtt és
az Európai Központi Bankkal (EKB) összeköttetésben elvégezte az elfogadott
intézkedések végrehajtása terén elért előrelépésre, valamint
eredményességükre és gazdasági-társadalmi hatásukra vonatkozó tizedik
felülvizsgálatot. 
Az újabb információkra tekintettel a Bizottság
[hivatkozás beszúrandó] javaslatában a 2011/344/EU határozat módosítását
javasolta. 
A gazdasági kiigazítási programot alátámasztó
szakpolitikai feltételek módosítását is szabályozó kettes csomag (konkrétan a
472/2013/EU rendelet) hatálybalépését követően további határozatra van
szükség. A 472/2013/EU rendelet a hatálybalépése óta meglévő
makrogazdasági kiigazítási programokra alkalmazandó, következésképpen a
módosításoknak követniük kell a 7. cikk (5) bekezdése szerinti eljárást.
2014/0027 (NLE)
Javaslat
A TANÁCS VÉGREHAJTÁSI HATÁROZATA
Portugália aktualizált makrogazdasági
kiigazítási programjának jóváhagyásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre, 
tekintettel a pénzügyi stabilitásuk
tekintetében súlyos nehézségekkel küzdő vagy súlyos nehézségek által
fenyegetett euroövezeti tagállamok gazdasági és költségvetési felügyeletének
megerősítéséről szóló, 2013. május 21-i 472/2013/EU európai
parlamenti és tanácsi rendeletre[1]
és különösen annak 7. cikke (5) bekezdésére, 
tekintettel az Európai Bizottság javaslatára,
mivel:
(1)       A 472/2013/EU rendelet a
hatálybalépésének időpontjában már – többek között az európai pénzügyi
stabilizációs mechanizmus (EFSM) és/vagy az Európai Pénzügyi Stabilitási Eszköz
(EFSF) által nyújtott – pénzügyi támogatásban részesülő tagállamokra
alkalmazandó.
(2)       A 472/2013/EU rendelet
meghatározza az említett pénzügyi támogatásban részesülő tagállamok
makrogazdasági kiigazítási programjainak jóváhagyására vonatkozó szabályokat,
amelyeket az európai pénzügyi stabilizációs mechanizmus létrehozásáról szóló
407/2010/EU tanácsi rendelet[2]
előírásaival összefüggésben kell alkalmazni, ha az érintett tagállam az
EFSM-ből és más forrásokból egyaránt kap támogatást.
(3)       Portugália pénzügyi
támogatást kapott mind az EFSM-ből – a 2011/344/EU tanácsi végrehajtási
határozattal[3]
–, mind az EFSF-ből.
(4)       A következetesség érdekében
Portugália aktualizált makrogazdasági kiigazítási programjának a 472/2013/EU
rendelet szerinti jóváhagyását a 2011/344/EU végrehajtási határozat vonatkozó
rendelkezéseire való hivatkozással kell megtenni.
(5)       A 2011/344/EU végrehajtási
határozat 3. cikkének (10) bekezdésével összhangban a Bizottság a Nemzetközi
Valutaalappal együtt és az Európai Központi Bankkal összeköttetésben elvégezte
a makrogazdasági kiigazítási program alapján elfogadott intézkedések
végrehajtása terén a portugál hatóságok által elért előrelépésre, valamint
az eredményességükre és gazdasági-társadalmi hatásukra vonatkozó tizedik
felülvizsgálatot. A felülvizsgálat következtében néhány módosítást kell tenni a
meglévő makrogazdasági kiigazítási programban.
(6)       Ezeket a módosításokat a
[dátum]-i […/.../EU] tanácsi végrehajtási határozattal módosított, 2011/344/EU
végrehajtási határozat idevágó rendelkezései határozzák meg.
ELFOGADTA EZT A HATÁROZATOT: 
1. cikk
A Tanács ezúton jóváhagyja a 2011/344/EU
végrehajtási határozat 3. cikkének (8) és (9) bekezdésében meghatározott,
Portugália által makrogazdasági kiigazítási programja keretében meghozandó
intézkedéseket. 
2. cikk
E határozat
címzettje Portugália. 
3. cikk
Ezt a határozatot
az Európai Unió Hivatalos Lapjában közzé kell tenni. 
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 140., 2013.5.27., 1. o.
[2]               A Tanács 2010. május 11-i 407/2010/EU rendelete európai
pénzügyi stabilizációs mechanizmus létrehozásáról (HL L 118., 2010.5.12., 1.
o.).
[3]               A Tanács 2011. május 17-i 2011/344/EU végrehajtási
határozata a Portugáliának nyújtandó uniós pénzügyi támogatásról (HL L 159.,
2011.6.17., 88. o.).